Odense Adresse-Contoirs Efterretninger, 1845-10-01
Fædrelandet. Blandinger. Om Landmændsforsamlingens Tour fra Randers til Støvringgaard berettes i Randers A.: En nylig her af Stabelen løben stor Brig, "Skjold kaldet, blev af Rhederiet (et herværende Jnteressentskab) velvillig overladt til dette Brug. Briggen blev paa det hensigtsmæssigste og smukkeste indrettet dertil. Saaledes blev der dannet en Kahyt, maaskee den største, Nogen her har seet; thi den gik over hele Lasten. Til denne Kahyt, der var smukt beklædt med rødt Tøi, var der indrettet en beqvem Nedgang fra Storlugen. En beqvem Opgang til Skibet var der ogsaa sørget for Kl. 12 1/2 vare Medlemmerne af Landboforeningen, der forøvrigt ogsaa tæller flere Jkke=Landmænd, anmodet om at møde paa Skibet. Til bestemt Tid mødte alle Deeltagerne. Magistratens, Borgerrepræsentationens og Havnecommissionens Medlemmer, Regimentets Høistcommanderende, Latinskolens Rector og Fl., ligesom ogsaa Directionen for Selskabet Harmonien, der har overladt Landboforeningen hele sit Locale, vare indbudne. Præcis Kl. 1 forlod Man Havnen. Bugseer=Dampskibet "Martello" løb forud og trak det store Fartøi i hurtig Fart efter sig. Efterat Man saaledes, under den store, tilstedeværende Menneskemasses Hurraraab, derpaa det kraftigste besvaredes fra Skibet, under Musik fra dette og en af Artilleristerne bragt Kanonsalut af 9. Skud, havde forladt Havnen, gik det, som sagt, hurtigt ned af Fjorden, og Veiret, der om Morgenen truede med at blive daarligt, havde nu forandret sig saaledes til det Bedre, at Man, begunstiget af en meget klar Himmel, kunde nyde det smukke Syn, som Byen, Skovbakken, Tøihuushaven og de store Enge yde fra Fjorden. Efterat der saaledes, under munter, fortrolig Samtale, var hengaaet noget over en halv Time, blev der paa et, midt paa Skibet anbragt Bord serveret med Viin og Kage, og efterat Musikken havde spillet Kong Christian stod ved høien Mast" og der var skjænket i for Alle, eller saa Mange, det i en Hast var muligt, besteeg det første Medlem af Landboforeningens provisoriske Bestyrelse, Kammerherre, Amtmand v. Lorenz, den foran Bordet anbragte Talerstoel og erindrede i en Tale om den gamle Skik, ved enhver Fest at begynde med en Skaal for Landets Konge, en Skik, som han ønskede maatte holdes høit i Ære, hvorpaa han udbragte et "Leve for Kong Christian den Ottende, som besvaredes med et trefoldigt Hurra. Derpaa uddeeltes en særdeles smuk, af Hr. Krigsraad Hasselbalck forfattet Sang, til Melodien: "Boer jeg paa det høie Field" a., og som under Accompagnement af Musikcorpset blev afsungen. Et senere udbragt "Leve for de tilstedeværende Svenske og Norske besvaredes af en saa utallig Mængde Hurraraab, og vakte en saadan bifaldstorm, at Godseier, Baron Raben fra Skaane først efter nogen Tids Forløb kunde komme til Orde. Han takkede paa de tilstedeværende Svenskes og Norskes Vegne; han troede at kunne tale i hele den svenske Nations Navn og han antog ogsaa i den Aand, som besjælede Normændene, naar han udtalte: at der i Naborigerne herskede den bedste Stemning for Danmark, naar han udtalte det Glædelige ved, at medden navnlig Svenske og Danske, som tidligere oftest mødtes for at skade hinanden, nu mødtes for at gavne hinanden. Vi beklage, at vi kun ufuldstændig kunne gjengive Hr. Baron Rabens Tale, der uafbrudt afbrødes af Raab, som Bravo!" Hør ham " o. s. v., og som han sluttede med et Hurra for Danmark. Efterat Samme var besvaret, lød fra mange Sider et "Leve for den routinerede Taler, hvorpaa atter fulgte en Mængde Hurraraab. - - - Paa Tilbagetouren med "Skjold" vare Nogle, meest Ældre, under Dækket, hvor der var sørget for en god Belysning og for Viin; de Fleste, især Yngre, vare meest paa Dækket. Det var nu temmelig mørkt; men der var ogsaa sørget for Belysning paa Fjorden. Paa begge Sider af Samme var hele Veien antændt Blus. Bønderne havde nemlig med den største Beredvillighed efterkommet Committeens Anmodning om at tænde Blus paa Fjord bredden, efterhaanden som Skjold" nærmede sig. Dette overraskede meget hele Forsamlingen, især da det, saavidt gjørligt, var holdt hemmeligt, at Saadant vilde skee, hvilket var ganske ubekjendt for de Fleste, næsten for Alle. Disse Blus, der skinnede høit, oplyste hele Fjorden; Bønderne, i deres bekjendte Nationaldragt, med Kofter, bedækkede Fjordsiden, og utallige Hurraraab, tiljubledes fra dem og besvaredes uafbrudt fra Skibet. Jmidlertid var Champagnen kommen paa Bordet og Alle fra Kahytten vare paa Dækket. Kammerraad, Stænderdeputeret Drewsen holdt et humoristisk Foredrag om Vinen, som optoges med meget bifald."